इसका सबसे नाटकीय असर राहुल गांधी पर होगा जिन्होंने यूपी को अपनी लड़ाई का मैदान और माया को प्रमुख राजनैतिक दुश्मन बना लिया है. युवराज ने स्पष्ट तौर पर ऐसे राज्‍य में अपना करियर दांव पर लगा दिया है, जो उनके वंश के राजनैतिक भाग्य से कभी अलग नहीं हुआ. दिल्ली में अपनी दावेदारी पेश करने से पहले, वे माया की आंधी को रोककर अपनी राजनैतिक प्रौढ़ता सिद्ध करना चाहते हैं. यह एक लापरवाही भरा रोमांस और जुआ है जो उनके लिए दुःस्वप्न भी बन सकता है.